Godkendt statsstøtte inden for rammerne af bestemmelserne i artikel 87 og 88 i EF-traktaten

Tilfælde, mod hvilke Kommissionen ikke gør indsigelse

(2002/C 177/03)

Dato for vedtagelse af beslutningen: 24.6.2002

Medlemsstat: Tyskland

Sag nr.: N 56/02

Støtteordning: Støtte til investeringer i dyrevenlige avlsmetoder

Formål: At forbedre avlsmetoderne for fjerkræ. Ifølge forslaget skal der ydes støtte til investeringer, som går ud på at ombygge eksisterende avlsanlæg, så der kan anvendes alternative avlsmetoder i overensstemmelse med stk. 13 i Tierschutz-Nutztierhaltungsverordnung

Retsgrundlag: Entwurf der Richtlinien des Bundesministeriums für Verbraucherschutz, Ernährung und Landwirtschaft für ein Bundesprogramm "tiergerechte Haltungsverfahren"

Rammebeløb: 12782000 EUR i 2002

Støtteintensitet eller støttebeløb: Støtten ydes i form af lån med nedsat rentesats fra Landwirtschaftliche Rentenbank. Sådanne lån skal være på mindst 10000 EUR og må ikke overstige 500000 EUR. Rentenedslaget er på højst 5 %, og rentesatsen skal være på mindst 2 %. Rentetilskuddet må ikke overstige 30 % af de støtteberettigede investeringsomkostninger

Varighed: Foranstaltningen anvendes indtil 31.12.2006

Den autentiske tekst til beslutningen (renset for fortrolige oplysninger) findes på

http://europa.eu.int/comm/secretariat_general/sgb/state_aids

Dato for vedtagelse af beslutningen: 24.6.2002

Medlemsstat: Italien

Sag nr.: N 211/02

Støtteordning: Artikel 5, stk. 7, i national lov nr. 122/01 om ændring af reglerne for landbrugs- og skovbrugssektoren

Formål: At yde støtte til investeringer, reklame, salgsfremmende foranstaltninger og kvalitetscertificering

Retsgrundlag: Articolo 5 comma 7 della Legge 17.3.2001 n. 122 "Disposizioni modificative e integrative alla normativa che disciplina il settore agricolo e forestale"

Rammebeløb: 160 mia. ITL (ca. 80 mio. EUR)

Støtteintensitet eller støttebeløb: Forskellige beløb

Varighed: 2002-2003

Den autentiske tekst til beslutningen (renset for fortrolige oplysninger) findes på

http://europa.eu.int/comm/secretariat_general/sgb/state_aids

Dato for vedtagelse af beslutningen: 24.6.2002

Medlemsstat: Italien (Umbria)

Sag nr.: N 721/01

Støtteordning: Beskyttelse af lokale genetiske ressourcer af interesse for landbruget

Formål: At beskytte regionens genressourcer for dyr og planter

Retsgrundlag: Legge regionale n. 25/2001: "Tutela delle risorse genetiche autoctone di interesse agricolo"

Rammebeløb: 25823 EUR i 2002; derefter fastsættes budgettet hvert år i finansloven

Støtteintensitet eller støttebeløb: Ubestemt

Varighed: Ubestemt

Den autentiske tekst til beslutningen (renset for fortrolige oplysninger) findes på

http://europa.eu.int/comm/secretariat_general/sgb/state_aids

Dato for vedtagelse af beslutningen: 24.6.2002

Medlemsstat: Sverige

Sag nr.: N 816/01

Støtteordning: Støtte til afgrødeforvaltningsplaner

Formål: At hjælpe landbrugere med at opstille afgrødeforvaltningsplaner. En afgrødeforvaltningsplan er en blanket, på hvilken landbrugeren hvert år angiver sine planer for anvendelse af sin agerjord, og hvor han efter høsten angiver, hvordan planen blev fulgt. Planen indeholder oplysninger om jordbundskvalitet, afgrøde på hver mark og de mængder frø, kunstgødning og plantebeskyttelsesmidler, der blev anvendt. Planerne udfærdiges og udføres med hjælp af konsulenter, der også udfører de nødvendige tester, som f.eks. af jordbundskvalitet og behovet for kunstgødning og plantebeskyttelsesmidler. Landbrugerne vil også få optræning i at udfærdige, analysere og udføre afgrødeforvaltningsplaner uden konsulenters hjælp efter forpligtelsesperioden

Retsgrundlag: Ett regeringsdekret om stöd för växtodlingsplaner

Rammebeløb: Højst 280 mio. SEK (30536350 EUR) om året, der finansieres nationalt

Støtteintensitet eller støttebeløb: 100 SEK eller ca. 11 EUR pr. hektar om året

Varighed: Fra 2002 til 2004

Den autentiske tekst til beslutningen (renset for fortrolige oplysninger) findes på

http://europa.eu.int/comm/secretariat_general/sgb/state_aids